Ostatnio wiela sie godo ło tym że nasi ślonscy berkmony majom jechać do Australji . Tam potrzebujom fachowcow do roboty na grubie.Oferuje Jim sie wielki piyniondze .
Weź ze sobom tyn łobrozek
Kaj że sie wybiyrosz synku
nie żol Ci tej naszej gruby
Australijo Ci sie marzy
i piyniyndzy portmel ruby
Coż dokonoł żeś wyboru
jo nic na to niy poradza
chocioż wiym żech staromodno
ale jedno Ci doradza
Weź ze sobom tyn łobrozek
łon Cie dycko chronioł bydzie
i wachuj go miyj przi siebie
jak yno sromota przidzie..
Tyn łobrozek w zocy momy
to przeca świynto Barborka
przed ołtorzym poświyncono
wszystkich grubiorzy Patronka
Kożdy berkmon w kożdym kraju
do Barborki sie ucieko
nie je ważne czy na Śląsku
czy za morzym kajś daleko.
R.SOBIK
szl_Latn szl_Latn szl_Latn pol_Latn szl_Latn szl_Latn pol_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn pol_Latn